ትናንት በተካሄደው የግሪክ ምክር ቤታዊ ምርጫ ፣ለሁለተኛ ጊዜ ያልተጠበቀ ድል ያገኙት የግሪክ ግራ ፓርቲዎች ጥምረት ሲሪዛ ፓርቲ መሪ አሌክሲስ ሲፕራስ ዛሬ (ማምሻውን) ቃለ መሀላ ፈፅመዋል ።(ይፈፅማሉ )ተብሎ ይጠበቃል ። በትናንቱ ምርጫ 35.5 በመቶ ድምጽ በማግኘት ያሸነፈው ፓርቲያቸው ሲሪዛ «ነፃይቱ ግሪክ» በአህፅሮቱ Anel ከተባለው ፓርቲ ጋር ተጣምሮ መንግሥት እንደሚመሰርት ተገልጿል ። በእሁዱ ምርጫ ወግ አጥባቂው «አዲስ ዲሞክራሲ »28.1 በመቶ ድምፅ በማግኘት ሁለተኛውን ደረጃ ይዟል ።የናዚ አስተሳሰብ የሚያራምደው «ጎልድን ዶውን» የተባለው ፓርቲ 7 በመቶ ድምፅ በማሸነፍ 3ተኛ ደረጃ አግኝቷል ። የአውሮፓ ህብረት ለሲፕራስ የእንኳን ደስ አለዎ መልዕክቱን አስተላልፎ ፣ በዲሞክራሲያዊ ምርጫ ያገኙትን ሥልጣን ባለፈው ነሐሴ የተስማሙበትን የ3 ዓመት የብድርና መርሃ ግብር ተግባራዊ ለማድረግ እንዲጠቀሙበት አሳስቧል ። በእሁዱ ምርጫ ከ10 ግሪካውያን ከ4 በላይ የሚሆኑት ድምጻቸውን እንዳልሰጡ ተዘግቧል ።ስለ ግሪክ ምርጫና አንድምታው የብራሰልሱ ወኪላችን ተከታዩን ዘገባ ልኮልናል ።
